Eftir óneyðuga tapið í Runavík, var neyðugt hjá 3. liði at fáa fult móti B71 á Sandi seinasta mikukvøld. Talan varð um ein sannførandi 4-1 sigur Kappingin um fyrsta plássið í bólkinum er hørð, og neyðugt er at hvønn dyst, sum eftir er. Fyrireikingarnar til dystin á Sandi vóru ikki tær bestu, tí einans 11 leikarar vóru við hesaferð. 3. lið hevði heldur ongan málmann, so Magni á Lakjuni var millum stengurnar í fyrra hálvleiki, meðan Arnbjørn Danielsen vardi málið í seinnna hálvleiki. Við góðum stríðsvilja allan dystin, var sigurin ongantíð í vanda. Miðvøllurin við Klæmint Matras, Jákup Martini Joensen og Jan Guttesen setti seg á dystin alt fyri eitt, og við tveimum málum, tað fyrra ein sonn perla, frá Klæminti Matras, runnu sandoyingar aftan á nærum allan dystin á tamb. 3. lið hevur tveir dystin eftir í bólkaspælinum. Tann fyrri móti Giza/Hoyvík verður mánakvøldið klokkan 21, tann seinni komandi leygardag móti oddaliðnum NSÍ. Fyri at vinna seg víðari skal 3. lið vinna báðar dystirnar, ið eftir eru, tí tað er bara fremsta liðið í bólkinum, sum við vissu vinnur seg víðari. Mikukvøldið 24. apríl: B71-B36 1-4 (0-2) 0-1 Klæmint Matras 0-2 Klæmint Matras (br) 0-3 Magni á Lakjuni 0-4 Bogi á Borg Magni á Lakjuni-Rúni Høgnesen, Fróði Clementsen, Theodor Larsen, Arnbjørn Danielsen–Páll Holm Johannesen, Jákup Martin Joensen, Klæmint Matras, Jan Guttesen, Bogi á Borg–Johnny Samuelsen